John Ratzenberger

John Dezso Ratzenberger (født 1947) er en amerikansk skuespiller kjent fra komiserien Cheers. Han startet karrieren i filmbransjen, men gikk på 1980-tallet mer over til TV. Han har også vært stemmeskuespiller i en rekke animasjonsfilmer.

Han har medvirket i over 180 film- og TV-produksjoner.

 Bakgrunn 
Ratzenberger ble født i Bridgeport i Connecticut som sønn av Bertha (pikenavn: Grohowski) og Deszo Alexander Ratzenberger. Hans far var tysk-amerikaner og hans mor polsk-amerikaner. Han studerte ved Sacred Heart University i Fairfield i Connecticut.

 Karriere 
Ratzenberger filmdebuterte i en liten birolle i komedien The Ritz (1976) og hadde de nærmeste årene mindre biroller i kjente filmer som  60 min. til dommedag (1977), A Bridge Too Far (1977), Supermann (1978), I skyggen av en krig (1979) og Star Wars Episode V: Imperiet slår tilbake (1980). Han hadde mer fremtredende biroller i filmer som The Bitch (1979), Operasjon Outland (1981) og den newzealandske fremtidsfilmen Battletruck (1982). Han karriere fikk et oppsving da han i 1982 fikk rollen som den eksentriske postmannen Cliff Clavin i den amerikanske komiserien Cheers. Rollen skulle gjøre ham internasjonalt kjent i de 11 årene som den gikk. Han har også hatt regi på fire av episodene. Parallelt med Cheers hadde han gjesteopptredener i kjente serier som Magnum, P.I. (1984), The Love Boat (1985) og Nurses (1991). I tillegg har han gjestet flere komiserier som Cheers-karakteren Cliff Clavin; St. Elsewhere (1985), The Tortellis (1987), Disneyland (1990), Wings (1990), The Simpsons (1994) og Frasier (2002). Det kan også nevnes at han i 1988, sammen med en rekke andre av karakterene fra Cherers, medvirket i TV-filmen Mickey's 60th Birthday. I perioden 1990–1993 hadde han en fast rolle som stemmeskuespiller i den animerte serien Captain Planet and the Planeteers.

Karrieren etter Cheers har ikke vært like lysende, men Ratzenberger har hatt flere gjesteopptredener i kjente TV-serier som blant annet Murphy Brown (1995), Sister, Sister (1995), Sabrina, the Teenage Witch (1997), The Detectives (1997), Et syttitallsshow (2001), samt flere opptredener i komiserien 8 Simple Rules (2003). Han har også hatt biroller i filmer som blant annet familiefilmen That Darn Cat (1997), thrilleren Bad Day on the Block (1997) og krimthrilleren Tick Tock (2000). Han hadde hovedrollen i den forholdsvis ukjente The Village Barbershop (2008).

 Stemmeskuespiller 
Ratzenberger har fra midten av 1990-tallet hatt betydelige oppdrag som stemmeskuespiller på noen av de mest kjente animasjonsfilmene. Dette inkluderer verdenskjente produksjoner som Toy Story-filmene (1995 & 99), Småkryp (1999), Monsterbedriften (2001), Oppdrag Nemo (2003), De utrolige (2004), Cars (2006), WALL·E (2008), Den gode dinosaur (2015) og Fremad (2019).

Ratzenberger har også lånt ut stemmen sin på flere videospill for barn.

 Dancing with the Stars 
I 2007 deltok Ratzenberger i den TV-sendte dansekonkurransen Dancing with the Stars, som er en amerikansk versjon av det norske Skal vi danse. Han røk ut midtveis i konkurransen.

 Regi og manus 
Retzenberger regisserte fire episoder av Cheers og flere episoder av Pearl (1996). Han har også hatt regi på en episode av Sister, Sister (1996), Evening Shade (1994) og en episode av den relativt ukjente Sydney (1990).

I tillegg til dette hadde han i 1978 manus på en episode av Crown Court, og i 1990 TV-filmen Friends in Space. I 1994 var han manusforfatter og produsent for den relativt ukjente TV-filmen Locals.

 Priser og nominasjoner 
John Ratzenberger har blitt nominert til Emmy-prisen to ganger for sin rolle i Cheers (1985 & 86).

I 2006 vant han en Legend Award ved TV Land Awards for sin mangeårige rolle som Cliff Clavin i Cheers. Han vant den sammen med cheers-skuespillerne Rhea Perlman, Shelley Long og Ted Danson.

 Politikk 
Ratzberger har markert seg som politisk konservativ, og under presidentvalget i USA 2008 støttet han John McCain. Han opptrådte sammen med skuespilleren Kelsey Grammer på flere av Republikanernes møter i 2008.

 Privatliv 
John Ratzenberger var gift med Georgia Stiny fra 1984 og til de ble skilt i 2004. De har to barn sammen (f. 1987 og 89). Han ble gift på nytt i 2012.

 Filmografi og TV-opptredener 
 Film 
 The Village Barbershop (2008) – Art Leroldi 
 Something New (2006) (unkreditert) – Brian's Father 
 All In (2005) – Actor 
 Determination of Death (2001) – Charlie Halloran 
 Tick Tock (2000) – Clay Fairfield, P. I. 
 A Fare to Remember (1998) 
 One Night Stand (1997) – Phil 
 Bad Day on the Block (1997) – Al Calavito 
 That Darn Cat (1997) – Dusty 
 Going to the Chapel (1988) 
 House II: The Second Story (1987) – Bill 
 Kodenavn: Falken (The Falcon and the Snowman) (1985) – Detective 
 Protocol (1984) – Security Guard on TV 
 Gandhi (1982) – American Lt. 
 Firefox (1982) – Chief Peck 
 Battletruck (Warlords of the 21st Century) (1982) – Rusty 
 Reds (1981) – Communist Leader 
 Ragtime (1981) – Policeman 
 Operasjon Outland (1981) – Tarlow 
 Superman II (1980) – Controller #1 
 Motel Hell (1980) – Drummer 
 Star Wars Episode V: Imperiet slår tilbake (1980) – Major Derlin 
 Yanks (1979) – Corporal Cook 
 Arabian Adventure (1979) – Achmed 
 I skyggen av en krig  (Hanover Street) (1979) – Sgt. John Lucas 
 The Bitch (1979) – Hal Leonard 
 Supermann (1978) – Controller #1 
 Warlords of Atlantis (1978) – Fenn 
 Valentino (1977) – Newshound 
 A Bridge Too Far (1977) – U.S. lieutenant 
 60 minutter til dommedag (Twilight's Last Gleaming) (1977) – Sgt. Kopecki
 The Ritz (1976) – Patron

 Stemmeskuespiller 
 Toy Story 3 (2010) – Hamm the Piggy Bank 
 Up (2009)  
 WALL·E (2008) – John 
 Rottatouille (2007) – Mustafa 
 Cars (2006) – Mack / Abominable Snow Plow m. fl.
 De utrolige (The Incredibles) (2004) – Underminer 
 Oppdrag Nemo (Finding Nemo) (2003) – Fish School 
 Monsterbedriften (Monsters, Inc.) (2001) – The Abominable Snowman 
 Chihiro og heksene (2001) (engelsk version) – Assistant Manager 
 Toy Story 2 (1999) – Hamm the Piggy Bank 
 Småkryp (A Bug's Life) (1998) – P.T. Flea 
 Toy Story (1995) – Hamm

 Kortfilmer 
 Your Friend the Rat (animert) (2007) – P.T. Flea

 Videospill 
 Cars (2006) (spillversjonen av den kjente filmen) – Mack 
 The Incredibles: Rise of the Underminer (2005) 
 The Incredibles (2004) – Underminer 
 Extreme Skate Adventure (2003) – Hamm 
 Monsters, Inc. (2002) – The Abominable Snowman 
 Toy Story Racer (2001) – Hamm 
 Toy Story 2 (1999) – Hamm 
 Toy Story Activity Center (1996) – Hamm  TV-opptredener 
 8 Simple Rules – Fred Doyle (4 episoder, 2003)
 Goodbye: Part 1
 Donny Goes AWOL 
 Premiere 
 The Doyle Wedding 
 Frasier – Cliff Clavin (1 episode, "Cheerful Goodbyes", 2002)
 Et syttitallsshow (That '70s Show) – Glen (1 episode, "Holy Craps", 2001)
 Pigs Next Door (2000) (stemme) 
 Touched by an Angel – Merl (1 episode, "Monica's Bad Day", 2000)
 Remember WENN – Mr. Abernathy (1 episode, "And If I Die Before I Sleep", 1998)
 The Detectives – Edsel (1 episode, "Go West Old Man", 1997)
 Sabrina, the Teenage Witch – Bob (1 episode, "Sabrina Claus", 1997)
 Happily Ever After: Fairy Tales for Every Child – Hinky (stemme) (1 episode, "The Pied Piper", 1997)
 Caroline in the City – Mr. Berman (1 episode, "Caroline and Richard's Mom ", 1996)
 Sister, Sister – Gus Kiamilikimaka (2 episoder, 1995)
 Thanksgiving in Hawaii: Part 2 
 Thanksgiving in Hawaii: Part 1 
 Murphy Brown – Felix (1 episode, "A Rat's Tale", 1995)
 The Simpsons – Cliff Clavin (stemme) (1 episode, "Fear of Flying", 1994)
 Moon Over Miami – Norman Rust (1 episode, "Farewell, My Lovelies", 1993)
 Cheers – Cliff Clavin (268 episoder, 1982-1993)
 Bill Nye the Science Guy (1 episode, "Dinosaurs ", 1993)
 Nurses – Mr. Hafner (1 episode, "Illicit Transfers", 1992)
 Captain Planet and the Planeteers – Rigger (12 episoder, 1990-1993)
 Wings  – Clifford Clavin (1 episode, "The Story of Joe", 1990)
 Disneyland – Cliff Clavin (1 episode, 1990)
 Small World (1988) (mini-serie) – Morris Zapp
 The Tortellis – Cliff Clavin (1 episode, "Frankie Comes to Dinner", 1987)
 The Love Boat (1 episode, "A Day in Port", 1985)
 St. Elsewhere – Cliff Clavin (1 episode, "Cheers", 1985)
 Magnum, P.I. – Walt Brewster (1 episode, "The Legacy of Garwood Huddle", 1984)
 Wizards and Warriors – Archie (1 episode, "Dungeon of Death", 1983)
 Hill Street Blues – O'Connor (Phony Cop) (1 episode, "Some Like It Hot-Wired", 1982)
 Private Schulz – American newsreel commentator (1 episode, 1981)
 Secret Army – Staff Sergeant Dexter (1 episode, "The Execution ", 1979)

 TV-filmer 
 Our First Christmas (2008) – Joe 
 Mystery Woman: Redemption (2006) – Jim Carter 
 Pixar's 20th Anniversary Special (2006) – Programvert/Officer Ratz 
 The Pennsylvania Miners' Story (2002) – Thomas 'Tucker' Foy
 Dog's Best Friend (1997) 
 Locals (1994) – Jerry Hawthorne 
 Camp Cucamonga (1990) – Marvin Schector 
 Friends in Space (1990) – Tom Phillips
 Mickey's 60th Birthday (1988) – Cliff Clavin 
 Timestalkers (1987) – General Joe Brodsky 
 Combat High (1986) – Mr. Barnett 
 Goliath Awaits (1981) – Bill Sweeney 
 The Good Soldier (1981) – Jimmy 

 Manus, produsent og regi 
 Regi 
 Pearl (1996) (TV-serie) (regi på ukjent antall ep.)
 Sister, Sister (TV-serie) (1 episode, "The Candidate", 1996)
 Evening Shade (TV-serie) (1 episode, "Mama Knows Best", 1994)
 Cheers (TV-serie) (4 episoder, 1988-1993)
 Norm's Big Audit (1993)  
 The King of Beers (1992) 
 Head Over Hill (1991) 
 And God Created Woodman (1988) 
 Sydney (TV-serie) (1 episode, "Georgie ", 1990) Manus 
 Locals (1994) (TV-film)  
 Friends in Space (1990) (TV-film)  
 Crown Court (TV-serie) (1 episode, "Scalped", 1978)

 Referanser 

 Eksterne lenker 


Kategori:Personer fra Bridgeport
Kategori:Skuespillere fra USA
Kategori:Stemmeskuespillere fra USA
Kategori:Skuespillere innen dataspill